CELEX: 32020R0917
Language: mt
Date: 2020-07-01 00:00:00
Title: Regolament ta’ Implimentazzjoni tal-Kummissjoni (UE) 2020/917 tal-1 ta’ Lulju 2020 li jawtorizza t-tqegħid fis-suq ta’ infużjoni mill-weraq tal-kafè tal-Coffea arabica L. u/jew tal-Coffea canephora Pierre ex A. Froehner bħala ikel tradizzjonali minn pajjiż terz skont ir-Regolament (UE) 2015/2283 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2017/2470 (Test b’rilevanza għaż-ŻEE)

2.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 209/10
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/917
         tal-1 ta’ Lulju 2020
         li jawtorizza t-tqegħid fis-suq ta’ infużjoni mill-weraq tal-kafè tal-Coffea arabica L. u/jew tal-Coffea canephora Pierre ex A. Froehner bħala ikel tradizzjonali minn pajjiż terz skont ir-Regolament (UE) 2015/2283 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2017/2470
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta’ Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b’mod partikolari l-Artikolu 15(4) tiegħu,
         Billi:
         
                     (1)
                  
                  
                     Ir-Regolament (UE) 2015/2283 jipprevedi li l-ikel ġdid awtorizzat u inkluż fil-lista tal-Unjoni biss jista’ jitqiegħed fis-suq fl-Unjoni. L-ikel tradizzjonali minn pajjiż terz huwa ikel ġdid iddefinit fl-Artikolu 3(2)(c) tar-Regolament (UE) 2015/2283.
                  
               
                     (2)
                  
                  
                     Ir-Regolament ta’ Implimentazzjoni tal-Kummissjoni (UE) 2017/2468 (2) jistabbilixxi rekwiżiti amministrattivi u xjentifiċi dwar ikel tradizzjonali minn pajjiżi terzi.
                  
               
                     (3)
                  
                  
                     Skont l-Artikolu 8 tar-Regolament (UE) 2015/2283, ġie adottat ir-Regolament ta’ Implimentazzjoni tal-Kummissjoni (UE) 2017/2470 (3) li jistabbilixxi lista tal-Unjoni ta’ ikel ġdid awtorizzat.
                  
               
                     (4)
                  
                  
                     Skont l-Artikolu 15(4) tar-Regolament (UE) 2015/2283, il-Kummissjoni trid tiddeċiedi dwar l-awtorizzazzjoni u dwar it-tqegħid fis-suq tal-Unjoni ta’ ikel tradizzjonali minn pajjiż terz.
                  
               
                     (5)
                  
                  
                     Fis-27 ta’ Novembru 2018, il-kumpanija AM Breweries (“l-applikant”) bagħtet lill-Kummissjoni notifika dwar l-intenzjoni tagħha li tqiegħed l-infużjoni mill-weraq tal-kafè tal-Coffea arabica L. u/jew tal-Coffea canephora Pierre ex A. Froehner fis-suq tal-Unjoni bħala ikel tradizzjonali minn pajjiż terz f’konformità mal-Artikolu 14 tar-Regolament (UE) 2015/2283. L-applikant jitlob li l-infużjoni mill-weraq tal-kafe ta’ Coffea arabica L. u/jew Coffea canephora tintuża bħala tali jew bħala ingredjent f’xarbiet oħra mill-popolazzjoni ġenerali.
                  
               
                     (6)
                  
                  
                     Skont l-Artikolu 7(2) tar-Regolament ta’ Implimentazzjoni (UE) 2017/2468, il-Kummissjoni talbet informazzjoni addizzjonali mill-applikant fir-rigward tal-validità tan-notifika. L-informazzjoni mitluba ngħatat fl-4 ta’ Ġunju 2019, fil-21 ta’ Ġunju 2019, fid-29 ta’ Awwissu 2019 u fit-30 ta’ Awwissu 2019.
                  
               
                     (7)
                  
                  
                     Id-data ppreżentata mill-applikant turi li dik l-infużjoni mill-weraq tal-kafè tal-Coffea arabica L. u/jew tal-Coffea canephora bħala tali għandha esperjenza ta’ użu sikur bħala ikel fl-Afrika, fl-Asja u fl-Amerika ta’ Fuq.
                  
               
                     (8)
                  
                  
                     Bi qbil mal-Artikolu 15(1) tar-Regolament (UE) 2015/2283, fil-11 ta’ Settembru 2019, il-Kummissjoni bagħtet in-notifika valida lill-Istati Membri u lill-Awtorità Ewropea dwar is-Sigurtà fl-Ikel (“l-Awtorità”).
                  
               
                     (9)
                  
                  
                     Ma ġewx ippreżentati oġġezzjonijiet debitament motivati b’rabta mas-sikurezza għat-tqegħid fis-suq fl-Unjoni tal-infużjoni mill-weraq tal-kafè tal-Coffea arabica L. u/jew tal-Coffea canephora lill-Kummissjoni mill-Istati Membri jew mill-Awtorità fil-perjodu ta’ erba’ xhur stabbilit fl-Artikolu 15(2) tar-Regolament (UE) 2015/2283.
                  
               
                     (10)
                  
                  
                     Fit-3 ta’ Frar 2020, l-Awtorità ppubblikat ir-rapport tekniku tagħha bl-isem “Technical Report on the notification of infusion from coffee leaves (Coffea arabica L. and/or Coffea canephora Pierre ex A. Froehner) as a traditional food from a third country pursuant to Article 14 of Regulation (UE) 2015/2283” (4).
                  
               
                     (11)
                  
                  
                     F’dak ir-rapport, l-Awtorità nnutat li l-weraq tal-Coffea arabica fihom il-gallat tal-Epigallokatekina (EGCG) u għalhekk, il-presenza tal-EGCG fl-infużjoni mill-weraq tal-kafè tal-Coffea arabica L. u/jew tal-Coffea canephora ma tistax tiġi eskluża. Fuq dik il-bażi, l-Awtorità stabbiliet livell massimu ta’ 700 mg ta’ EGCG għal kull litru tal-infużjoni. Għalhekk jixraq li jiġu stabbiliti livelli massimi ta’ 700 mg/L ta’ EGCG fl-ispeċifikazzjonijiet tal-ikel tradizzjonali fil-lista tal-Unjoni ta’ ikel ġdid awtorizzat.
                  
               
                     (12)
                  
                  
                     L-Awtorità kkonkludiet li d-data disponibbli dwar il-kompożizzjoni u l-esperjenza tal-użu tal-infużjoni mill-weraq tal-kafe tal-Coffea arabica L. u/jew tal-Coffea canephora ma jqajmux tħassib dwar is-sikurezza.
                  
               
                     (13)
                  
                  
                     Minbarra l-infużjoni mill-weraq tal-kafe tal-Coffea arabica L. u/jew tal-Coffea canephora li tintuża bħala tali, l-applikant talab li l-infużjoni tintuża bħala ingredjent f’xarbiet oħra għall-popolazzjoni ġenerali. L-applikant ippreżenta data dokumentata li turi l-esperjenza ta’ użu sikur f’pajjiż terz f’konformità mal-Artikolu 14(1)(e) tar-Regolament (UE) 2015/2283 biss għall-infużjoni mill-weraq tal-kafè tal- Coffea arabica L. u/jew tal- Coffea canephora bħala tali, filwaqt li ma ġiet ippreżentata l-ebda evidenza dwar l-użu tal-infużjoni bħala ingredjent f’xarbiet oħra. L-applikant ġie mistieden jipprovdi kjarifika, u possibbilment reviżjoni, tal-użi proposti tal-infużjoni, li jikkorrispondu mal-ikel li fih l-infużjoni hija tradizzjonalment ikkunsmata u li għaliha kellha tiġi ppreżentata esperjenza ta’ użu sikur. Madankollu, l-applikant ma bidilx l-użi proposti u ma pprovdiex evidenza li turi l-esperjenza ta’ użu sikur bħala ikel f’pajjiż terz tal-infużjoni bħala ingredjent f’xarbiet oħra. Konsegwentement, fin-nuqqas tad-data dokumentata meħtieġa, il-Kummissjoni hija tal-opinjoni li l-esperjenza ta’ użu sikur bħala ikel f’pajjiż terz ġiet murija mill-applikant biss għall-infużjoni mill-weraq tal-kafè tal-Coffea arabica L. u/jew tal-Coffea canephora bħala tali. Għalhekk, in-notifika għall-awtorizzazzjoni tal-infużjoni mill-weraq tal-kafe tal-Coffea arabica L u/jew tal-Coffea canephora, sa fejn tikkonċerna l-użu tagħha bħala ingredjent f’xarbiet oħra, qed titqies invalida.
                  
               
                     (14)
                  
                  
                     Għalhekk jenħtieġ li l-Kummissjoni tawtorizza t-tqegħid fis-suq fl-Unjoni ta’ infużjoni mill-weraq tal-kafè tal-Coffea arabica L. u/jew tal-Coffea canephora bħala tali u taġġorna l-lista tal-Unjoni ta’ ikel ġdid skont dan.
                  
               
                     (15)
                  
                  
                     Għalhekk, jenħtieġ li r-Regolament ta’ Implimentazzjoni (UE) 2017/2470 jiġi emendat skont dan,
                  
               ADOTTAT DAN IR-REGOLAMENT:
         
            Artikolu 1
            
               1.   L-infużjoni mill-kafe tal-Coffea arabica L. u/jew Coffea canephora Pierre ex A. Froehner, kif speċifikat fl-Anness ta’ dan ir-Regolament, għandha tiġi inkluża fil-lista tal-Unjoni ta’ ikel ġdid awtorizzat stabbilit fir-Regolament ta’ Implimentazzjoni (UE) 2017/2470.
            
            
               2.   L-entrata fil-lista tal-Unjoni msemmija fil-paragrafu 1 għandha tinkludi l-kundizzjonijiet tal-użu u r-rekwiżiti tat-tikkettar stipulati fl-Anness ta’ dan ir-Regolament.
            
         
         
            Artikolu 2
            L-Anness tar-Regolament ta’ Implimentazzjoni (UE) 2017/2470 huwa emendat f’konformità mal-Anness ta’ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-1 ta’ Lulju 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 327, 11.12.2015, p. 1.
         
            (2)  Ir-Regolament ta’ Implimentazzjoni tal-Kummissjoni (UE) 2017/2468 tal-20 ta’ Diċembru 2017 li jistabbilixxi rekwiżiti amministrattivi u xjentifiċi li jikkonċernaw ikel tradizzjonali minn pajjiżi terzi skont ir-Regolament (UE) 2015/2283 tal-Parlament Ewropew u l-Kunsill dwar ikel ġdid (ĠU L 351, 30.12.2017, p. 55).
         
            (3)  Ir-Regolament ta’ Implimentazzjoni tal-Kummissjoni (UE) 2017/2470 tal-20 ta’ Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
         
            (4)  EFSA Supporting Publication, 2020:EN-1783.
      
      
         
            ANNESS
            L-Anness tar-Regolament ta’ Implimentazzjoni (UE) 2017/2470 huwa emendat kif ġej:
            
                        (1)
                     
                     
                        L-entrata li ġejja tiddaħħal fit-Tabella 1 (L-ikel ġdid awtorizzat) f’ordni alfabetika:
                        ‘
                        
                                    Ikel ġdid awtorizzat
                                 
                                 
                                    Il-kundizzjonijiet li fihom jista’ jintuża l-ikel ġdid
                                 
                                 
                                    Rekwiżiti tat-tikkettar speċifiċi oħrajn
                                 
                                 
                                    Rekwiżiti oħrajn
                                 
                              
                                    “Infużjoni mill-weraq tal-kafe ta’ Coffea arabica L. u/jew minn Coffea canephora Pierre ex A. Froehner
                                    (Ikel tradizzjonali minn pajjiż terz)
                                 
                                 
                                    
                                       Kategorija tal-ikel speċifikat
                                    
                                 
                                 
                                    
                                       Livelli massimi
                                    
                                 
                                 
                                    Id-denominazzjoni tal-ikel ġdid fuq it-tikkettar tal-oġġetti tal-ikel li fihom minn dak l-ikel għandha tkun “Infużjoni mill- weraq tal-kafè ta’ Coffea arabica u/jew Coffea canephor
                                       a”.
                                 
                                 
                                     
                                 
                              
                                    Infużjonijiet erbali
                                 
                                 
                                     
                                 
                              ’
                     
                  
                        (2)
                     
                     
                        L-entrata li ġejja tiddaħħal fit-Tabella 2 (Speċifikazzjonijiet) f’ordni alfabetika:
                        ‘
                        
                                    Ikel Ġdid Awtorizzat
                                 
                                 
                                    Speċifikazzjonijiet
                                 
                              
                                    “Infużjoni mill-weraq tal-kafe ta’Coffea arabica L. u/jew minn Coffea canephora Pierre ex A. Froehner
                                    (Ikel tradizzjonali minn pajjiż terz)
                                 
                                 
                                    
                                       Deskrizzjoni/Definizzjoni:
                                    
                                    L-ikel tradizzjonali jikkonsisti f’infużjoni ta’ weraq minn Coffea arabica L. u/jew minn Coffea canephora Pierre ex A.Froehner (familja: Rubiaceae).
                                    L-ikel tradizzjonali huwa ppreparat billi jitħallat massimu ta’ 20 g ta’ weraq niexef minn Coffea arabica L. u/jew Coffea canephora Pierre ex A.Froehner b’ 1 L ta’ ilma sħun. Il-weraq jitneħħew u l-infużjoni mbagħad tiġi soġġetta għal pastorizzazzjoni (minn tal-inqas 71 °C għal 15-il sekonda).
                                    
                                       Kompożizzjoni:
                                    
                                    Dehra: Likwidu aħdar kannella
                                    Riħa u togħma: Karatteristika
                                    Aċidu kloroġeniku (5-CQA): < 100 mg/L
                                    Kafeina: < 80 mg/L
                                    Gallat tal-epigallokatekina (EGCG): < 700 mg/L
                                    
                                       Kriterji mikrobijoloġiċi:
                                    
                                    Għadd totali tal-kolonji: < 500 CFU/g
                                    Għadd ta’ ħmira u moffa totali: < 100 CFU/g
                                    Koliformi totali: < 100 CFU/g
                                    
                                       Escherichia coli: Assenti f’1 g
                                    
                                       Salmonella: Assenti f’25 g
                                    
                                       Metalli tqal:
                                    
                                    Ċomb (Pb): < 3,0 mg/L
                                    Arseniku (As): < 2,0 mg/L
                                    Kadmju (Cd): < 1,0 mg/L
                                    CFU: Unitajiet li Jiffurmaw il-Kolonji”
                                 
                              ’